कर्मचारी, शिक्षक, अधिकारी पुरानी पेंशन बहाली मंच की ओर से पुरानी पेंशन बहाली के आन्दोलन के लिये देशव्यापी आन्दोलन की तैयारी की जा रही है। मंच के संयोजक हरि किशोर तिवारी ने बताया कि तेलंगाना हैदराबाद के शिवशंकर दूबे ने पुरानी पेंशन बहाली के आन्दोलन को समर्थन देने का आश्वासन दिया। बैठक में उपस्थित पदाधिकारियों ने एक स्वर में कहा कि पुरानी पेंशन स्कीम देश कें समस्त कर्मचारियों के लिये अभिशाप है और पुरानी पेंशन बहाली के लिये देश के समस्त कर्मचारियों को चाहे वह राज्य कर्मचारी हो अथवा केन्द्र का कर्मचारी हो एकजुट होकर व्यापक जन जागरण कर बृहद रुप दिया जाना होगा। बैठक में तेलंगाना व आन्ध्र प्रदेश के कर्मचारी संठगनों, विभिन्न सेवा संगठनों ने एकजुटता दिखते हुए पुरानी पेंशन बहाली मंच के कार्यक्रमों में उत्साहा से शामिल होने की घोषणा की। मंच के संयोजक हरिकिशोर तिवारी ने बताया कि विभिन्न प्रान्तों के दौरों में कर्मचारी संगठनों का भरपूर समर्थन मिल रहा है। उन्होंने बताया कि शीघ्र ही दिल्ली में बैठक कर अखिल भारतीय स्तर के बड़े आन्दोलन की घोषणा की जायेगी।